《题黄惟雅欣赏斋》
明代·佘翔

琴弄胡床磬懒敲，幽兰馥馥竹萧萧。图书四壁留仙篆，彝鼎千秋应斗杓。

气溢空中游汗漫，翼垂海上驾扶摇。衔杯下榻多情兴，倚杖重来不待招。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。